ნაუელ-უაპიშ ერუანული პარკი

ნაუელ-უაპიშ ერუანული პარკი (ესპ. Parque Nacional Nahuel Huapi) — ერუანული პარკი არგენტინას, ნეუკენაშ პროვინციას, ჩილეშ თანჯაწკჷმა. იდვალუაფუ ნაუელუაპიშ ტობაშ მუკი-მუკის, პატაგონიაშ ანდეფს. ფართობი 7050 კმ². დირსხუ 1934 წანას. პარკიშ ტერიტორიას დვალირი თარი ნოღა დო ტურიზმიშ ცენტრი რე სან-კარლოს-დე-ბარილოჩე. პარკიშ ტერიტორიას, ნაუელუაპიშ ტობაშ წყარპიჯიწკჷმა იდვალუაფუ მაჟირა შანულამი ნოღა ვილა-ლა-ანგოსტურა. პარკი ჩინებული რე ტყარი ორთაშ ანდანერალათ. თაქ წჷმორინაფილი რე ფლორაშ დო ფაუნაშ ანდა გვარობა. პარკიშ ტერიტორიას ანდა ტობა რე, მუშ გეშათ მუს არგენტინაშ ტობეფიშ რეგიონს ხოლო უძახჷნა. თინეფ შქას ეიოშანალი რე ნაუელუაპიშ ტობა, ნამუსჷთ ანდა კოკი რე. მუშ ართ-ართ კოკის, 1949-1952 წანეფს მიშჷ არგენტინაშ ფულირი ბირთვული რკვიეფი (უემულიშ პროექტი). ეიოშანალი რე, ნამდა თე ტობაშა მიშაჭკირილ კეტრიუეშ ჩქონს 1971 წანას დირსხუ შხვა, ლოს-არაიანესიშ ნაციონალურ პარკიქ. ოორუეშე უხურგანს ლანინიშ ერუანული პარკი. ქოძირით თაშნეშე არგენტინაშ ერუანული პარკეფიშ ერკებული რესურსეფი ინტერნეტის (ესპანური) პარკის ოფიციალური ვებ-ხასჷლა (ესპანური) არგენტინაშ ერუანული პარკეფიშ ადმინისტრაცია